මේ බැක්ටීරියාව මිනිස් සිරුරට අහිතකර වීම හේතුවෙන් එම නිෂ්පාදනයන් පූර්ණ පරීක්ෂාවකට ලක්කර වෙළඳපොළට නිකුත් කිරීමට සෞඛ්‍ය අමාත්‍යාංශය පියවර ගෙන ඇත.ජනතා හිතවාදී මෙවැනි තීරණ ගැනීමට සෞඛ්‍ය අමාත්‍යාංශය කිසිසේත්ම පසුබට නොවන බවත් ජනතාවගේ සුබසිද්ධිය උදෙසා ඔවුන්ගේ නිරෝගී බව උදෙසා කටයුතු කිරීම සෞඛ්‍ය අමාත්‍යාංශය ප්‍රමුඛ මෙරට රජයේ අරමුණ බවත් ‍ඒ මහතා කීය.මේ තීරණය ගෙන රාජකාරි අවසන් වී තම නිවසට යන විට මහාචාර්ය සේනක බිබිලේ මහතා මතක් වූ බවත් ලෝකවාසී සියලුම ජනතාවගේ සුබසිද්ධිය උදෙසා ඉදිරිපත් කළ ජාතික ඖෂධ ප්‍රතිපත්තිය නිසා එතුමාට මෙලොවින් සමුගන්නට වූ බවත් හෙතෙම පැවැසීය.බහු ජාතික ඖෂධ සමාගම් මඟින් මහාචාර්ය සේනක බිබිලේ මහතා මරණයට පත් කිරීමට කටයුතු කළේ යැයි ද ඒ මහතා ප්‍රකාශ කළේය.